Ha nem tudom fizetni az akciós hitelt, mi történik?
Ha a befizetés késedelmes, akkor késedelmi kamatot terhelnek be, amikor pedig hosszú időn át egyáltalán nem történik befizetés, akkor a felmondási időpontban a bank felmondja a hitelszerződést, és a teljes hitelösszeget egy összegben követeli.
hu
Igényelhetek akciós hitelt, ha KHR listás vagyok?
A KHR listán való szereplés a legtöbb banknál elutasítást von maga után, ám a Cofidisnél passzív, a Providentnél pedig aktív státusz esetén is lehet kölcsönt igényelni, bár ezek nem feltétlenül akciósak.
hu
Lehetséges, hogy az akcióban elengedik a fedezetet, illetve az önerőt?
Amennyiben személyi kölcsönről van szó, ezekre amúgy sincs szükség, a jelzáloghitelek esetében viszont mindenképp, hiszen ezt törvény szabályozza, így az elengedésük sem lehetséges.
hu
Lehetséges, hogy nem igényelhetek akciós hitelt?
Természetesen lehetséges, hogy a bank kizár egy ügyfelet a hitelfelvételből, ám ez nem függ attól, hogy az adott hitel akciós-e, vagy sem, mivel ekkor minden hitel felvételét elutasítják. Az okok többfélék is lehetnek:


 	KHR negatív adóslistán való szereplés
 	a jövedelem nem elegendő, vagy nem igazolható
 	a minimális munkaviszony ideje még nem telt le
 	az életkor vagy túl alacsony, vagy túl magas
 	hiányzik a magyarországi, állandó, bejelentett lakcím
hu
Mekkora lehet a futamidő az adósságrendező hitelek esetében?
Ha akciós személyi kölcsönről van szó, akkor a futamidő megegyezik azokéval, általában 1-8 év, ha viszont jelzáloghitel, akkor 30 év a maximum.
hu
Mekkora összeget lehet igényelni akciósan?
A felvehető hitelösszeg bankonként változik, de fontos hozzátenni, hogy az akció sosem a felvehető hitelösszegre vonatkozik. A maximum elérhető hitelösszeg 10.000.000 forint.
hu
Mi az akciós hitel igénylésének menete?
Ugyanaz, mint ami a többi hitel esetében, vagyis az első lépés a hitelkonstrukció, illetve a bank kiválasztása, ezt a dokumentumok beszerzése, majd leadása követi. Az igénylés történhet személyesen, illetve – személyi kölcsön esetében – online is, majd ezt követi a hitelbírálat és a folyósítás.
hu
Mik a következményei annak, ha nem fizetem a törlesztőrészleteket?
Amennyiben hosszabb ideig nem tudod fizetni a törlesztőrészleteidet, akkor a bank felmondja a hitelszerződést, a teljes tőketartozás egy összegben válik esedékessé, és értékesítik a fedezetül szolgáló ingatlant. Ha 90 napnál tovább tartozol az aktuális minimálbér összegével, akkor az adataid a KHR negatív adóslistára kerülnek, és minden további hitelfelvétel lehetetlenné válik. Érdemes jelezni a banknak a fizetési nehézségeket, mert van lehetőség könnyítésre, de csak abban az esetben, ha nincs késedelemben a befizetés.
hu
Milyen költségek lehetnek egy akciós hitel felvételekor?
Szinte bármilyen, ami egy nem akciós hitel esetében előfordulhat, vagyis folyósítási, elő- és végtörlesztési, szerződésmódosítási és számlavezetési díj lehetséges. Viszont az akciós hitelek egy részének épp az a lényege, hogy ezeket a díjakat, vagy egy részüket elengedik.
hu
Mit jelent a THM kifejezés?
A THM a Teljes Hiteldíj Mutató rövidítése. Ebből tudható meg az, hogy egy év alatt az adott hitelnél a tőketartozáson felül mekkora összeget kell visszafizetni. A THM a kamatból, a kezelési költségből, a bankszámlavezetés díjából, jelzáloghitel esetén pedig ezen felül az értékbecslés, az ingatlan-nyilvántartási eljárás és a helyszíni szemle díjából áll. Az akciók nagy része alacsonyabb THM-et ígér. További információt itt találsz.
hu
Mit jelent az, hogy egy hitel akciós?
Gyakorlatilag mindenféle hitel lehet akciós, így a jelzáloghitelektől a hitelkártyákon át a személyi kölcsönökig bármi. Amikor egy bank akciót hirdet, akkor valamilyen kedvezményt ad annak, aki felveszi az adott hitelét; ez lehet kamatkedvezmény, ingyenes biztosítás, vagy a különböző díjak elengedése. Az ilyen hitelek általában csak időszakosan érhetőek el, bár akad olyan akció is, ami évek óta tartja magát.
hu